МКУ «Балтач муниципаль районы башкарма комитеты мәгариф бүлеге”

**Зурлар төркеме балалары белән үткәрелгән**

**эшчәнлекнең план - конспекты**

**Тема: “Кышкы табигать”**

Гилязутдинова И.В.

МБМББУ “Балтач 2 нче номерлы балалар

бакчасы”ның 1 нче квалификацион

категорияле тәрбияче

2013 – 2014 уку елы

**Тема**: “Кышкы табигать”

**Эшчәнлек тере**: танып белү

**Максат**: Балаларда экологик культура башлангычлары тәрбияләү.

**Бурычлар**: Балаларның кыш, аның үзенчәлекләре турында белемнәрен ныгыту;

Җил, буран, тавыш, җәнлекләрнең хәрәкәтләрен күрә Һәм ишетә белү сәләтләрен үстерү;

Бирелгән алгоритм буенча хикәя тезергә өйрәтү

**Җиһазлау**:Конверт, картиналар, хат, схема – сызым, альбом бите, карандашлар

**Алдан эшләнгән эш**: Әңгәмә, рәсемнәр карау, шигырьләр, җырлар өйрәнү, күзәтүләр

**Эшчәнлекнең барышы**:

**Оештыру өлеше:**

Уен “Зирәк булсаң, әйт тизрәк” (балаларга сораулар бирелә, алар җавап табалар. Мәсәлән, урамда кайсы вакыт? Кыш ничә айдан тора?һ.б.)

**Төп өлеш**е:

Ишек шакыйлар. Хат бирәләр. Тәрбияче конвертны алып хатны укый.

“Исәнмесез минем нәни дусларым!

Сезгә хатны Белмәмеш яза. Миңа сезнең турында Карлсон сөйләде.Мин сезнең табышмаклар яратканыгызны беләм. Сезгә 3 табышмак җибәрәм.

**1 нче табышмак :**

Минем белән булган хәлне сөйлисем килә.

Кыш көне авылда булганым юк, шуңа күрә җәйге авылымны танымадым.Чирәм, чәчәкләр, агачлар ялангач, бар җирдә дә – кар. Мин аптырадым.Җиләк, гөмбә җыйган урманга чаптым. Урманда тып – тын. Балыкларның уйнаганнарын, бакаларның сикергәннәрен, кешеләрнең коенганнарын карарга елгага киттем. Барсам – елга юк. Бар җир ап-ак. Мин шаккаттым.Балалар, миңа нәрсә булганын аңлатып бирегез әле?

(Тәрбияче әңгәмә алып бара).

* Кыш көне чәчәкләр, чирәм, агачлар кайда?
* Ни өчен кошлар сайрамый?
* Кая качты елга?( Балалар җавабы).

Тәрбияче: Балалар, ә сезнең кышкы урманга барасыгыз киләме?

(Балалар җавабы)

Тәрбияче: Нәрсә белән барырбыз икән?

Балалар: Поезд, самолет, чана

Тәрбияче:Әйдәгез, без бүген чаңгыда барыйк. Җылырак киеник, чаңгыларга басыйк (имитация). Кузгалыйк (балалар урманга китәләр).Менә аланлыкта күренә. Бераз ял итеп алыйк. Чаңгыларны салып куегыз.

(Экранда слайд – урман күренеше).(Балаларның игьтибарларын экранга юнәлтү).

Сезнең белән урман көен тыңлап китик әле.(Аудиоязмада буран, бүре улавы, ботак тавышлары...)

* Сез нәрсә тавышлары ишеттегез?
* Ни өчен аю күренми?
* Ни өчен кошлар җырламыйлар? Һ.б.( Балаларның җавапларын тыңлау)

(Урман буенча йөрү).

**2 нче табышмак:**

Әйдәгез, карыйк әле, безгә Белмәмеш тагын нәрсә җибәргән? (Тәрбияче схема – сызым ала.Балалар схема буенча конвертларны табалар.Конвертта – биремнәр белән картиналар.)

* Бу кайчан була?
* Нәрсә артык?
* Җәнлекне койрыгы буенча тап
* Экологик пирамида
* Кем кайда яши?

**3 нче табышмакны** карыйк. Алгоритм мисалын чишү өчен карта.

(Балалар кәүсәсе, яфраклары, ылыслары буенча агачны табалар һәм атыйлар).

Тәрбияче: Балалар, безгә кайтырга да вакыт җитте.Чаңгыларны киегез. Юлга кузгалыйк.(Имитация).Менә бүлмәбезгә кайтып та җиттек.

Балалар, әйдәгез, Белмәмешкә рәсем ясап җибәрик әле.Рәсемне әйтелгән хикәя буенча ясыйк.

* Кыш көне кояш чыга, ләкин җылытмый.
* Кар ява.
* Урманда агачлар ялангач, үзенең өендә тиен, агач астында аю йоклый.

Без бу рәсемнәрне Белмәмешкә хатка салып җибәрербез.

**Йомгаклау:**

* Балалар, сезгә бүген эшчәнлек ошадымы?
* Нәрсә күбрәк ошады?
* Кайсы бирем авыррырак бирелде?
* Белмәмешнең барлык табышмакларын да чиштек.

Белмәмешкә күпме рәсем ясадык, аны куандырдык!

* Рәхмәт сезгә, балалар!